На жаль, у сілу аб’ектыўнах абставін (ІІ сусветная вайна і ўсе звязаныя з ёй негатыўныя перыпетыі, рэпрэсіі ў адносінах да самога збіральніка) С.П. Сахараву так і не ўдалося ажыццявіць сваю мару – у поўным аб’ёме надрукаваць унікальную фальклорную спадчыну латышскіх беларусаў. Толькі невялікай часткай яна ўведзена ў навуковы ўжытак, дзякуючы згаданаму выпуску “Народнай творчасціі Латгальскіх і Ілукстэнскіх беларусаў”, ды шматтомнай акадэмічнай серыі “Беларуская народная творчасць”, дзе часткова скарыстаны гэтыя фальклорныя запісы.